
ΑΠΟΦΑΣΕΙ Σ 

Αριθ. 2/46402/0022 (1) 

Καθορισμός αμοιβής της Επιτροπής εξέτασης της 4/2001 
απόφασης Νομ. Συμβουλίου Νομού Άρτας για το έργο 
«Παράκαμψη Άρτας - Φιλιππιάδας». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/85). 

2. Του Ν. 1418/84 (ΦΕΚ 23 Α/84) «Δημόσια έργα κ.λ.π.» 
όπως τροποποιήθηκε με τους Ν. 2229/94, Ν. 2308/95, Ν. 
2338/95 και Ν. 2372/96. 

3. Του Π.Δ. 609/85 (ΦΕΚ 223/85) «Κατασκευή Δημοσίων 
Έργων» όπως ισχύει σήμερα μετά την τροποποίησης του 
από τον Ν. 2229/94, το Π.Δ. 368/94 και το Ν. 2338/95. 

4. Του Π.Δ. 69/88 για τον «Οργανισμό της Κεντρικής 
Υπηρεσίας της Γ.Γ.Δ.Ε.» όπως τροποποιήθηκε και ισχύει 
σήμερα. 

5. Του Π.Δ. 394/74 περί σύστασης της ΕΥΔΕ/ΜΕΔΕ 
όπως συμπληρώθηκε και τροποποιήθηκε μετά Π.Δ. 435/ 
95, 216/97, 193/99 και 145/2000. 

6. Της Δ16α/04/773/29.11.90 Κοινή Απόφαση του 
Υπουργού Προεδρία και Αν. Υπουργού ΠΕ.ΧΩ.Δ.Ε. «Περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

7. Του Ν. 2362/95 περί Δημοσίου Λογιστικού και ειδικό¬ 
τερα της παρ. 3 του άρθρου 22 του Νόμου αυτού. 

8. Της ΣΑΕ 071/2 στην οποία περιλαμβάνεται το ενάριθ- 
μο έργο 9471503 από το οποίο χρηματοδοτείται το έργο 
της «Παράκαμψης Άρτας - Φιλιππιάδας». 

9. Τις διατάξειςτου άρθρου 40του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

10. Την αριθμ. 2/74260/0004/15.10.99 Κ.Υ.Α. για μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91, αφού λάβαμε υπόψη: 

1. Την οικ.420/ΜΣ417/2.3.2001 απόφαση του Υπουργού 
ΠΕ.ΧΩ.Δ.Ε. με την οποία το υπόψη έργο χαρακτηρίστηκε 
ως σημαντικό σύμφωνα με τις διατάξεις του άρθρου 6 
παρ.4 του Ν. 1418/84 και συστάθηκε επιτροπή για την αι- 

τιολογημένη αποδοχή ή μητωνπροτάσεωντου Νομ. Συμ¬ 
βουλίου Νομού Άρτας για τροποποίηση της μελέτης «Πα¬ 
ράκαμψη Άρτας - Φιλιππιάδας» και ειδικότερα την μετα¬ 
φορά του ανισόπεδου κόμβου εισόδου Άρτας που ανα¬ 
πτύσσεται στην διασταύρωση της παράκαμψης με την 
Ε.Ο. Άρτας - Τρικάλων σε άλλη θέση και η διαμόρφωση 
της διασταύρωσης αυτής με άνω διάβαση της Παράκαμ¬ 
ψης Άρτας - Φιλιππιάδας που είναι αντίθετη από αυτή που 
επιβάλλουν οι εγκεκριμένοι περιβαλλοντικοί όροι. 

2. Τις διατάξεις του άρθρου 19 του Ν. 2470/1997 (ΦΕΚ40 
Α/97) «Περί αναμόρφωσης μισθολογίου προσωπικού της 
Δημ. Διοίκησης και άλλες συναφείς διατάξεις» και ειδικότε¬ 
ρα την παρ.4 αυτού για τα συλλογικά όργανα προσωρινού 
χαρακτήρα που δεν έχουν αμιγή σύνθεση από υπαλλήλους, 
σε συνδυασμό με το άρθρο 5 παρ.2 του Ν. 2229/94. 

3. Τοαπό 10.7.2001 συνταχθέν πρακτικό της επιτροπής, 
και επειδή: 

1. Το έργο της υπόψη επιτροπής ήταν η εξέταση προ¬ 
τάσεων για τροποποίηση της μελέτης έργου Ειδικού, Ση¬ 
μαντικού και Εθνικού Επιπέδου, που απαιτούσε μεγάλη 
εξειδίκευση και εμπειρία. 

2. Η επιτροπή είχε προσωρινό χαρακτήρα και η σύνθε¬ 
σή της δεν ήταν αμιγής από στελέχη του Δημοσίου αλλά 
συγκροτήθηκε και με τη συμμετοχή ιδιωτών τεχνικών με¬ 
γάλης εμπειρίας και εξειδίκευσης. 

3. Ο Πρόεδρος και τα μέλη της Επιτροπής απασχολή¬ 
θηκαν και πέραν του κανονικού ωραρίου και των εργάσι¬ 
μων ημερών για συνεδριάσεις, συλλογή στοιχείων, εξέ¬ 
ταση υφισταμένων μελετών, επεξεργασία πιθανών λύσε¬ 
ων κ.λ.π., και την επί τόπου του έργου επίσκεψη, στο 
μεγαλύτερο διάστημα από30.3.2001 έως 10.7.2001 (3μή- 
νες περίπου) που διήρκεσαν οι εργασίες της Επιτροπής. 

4. Η απόφαση σύστασης της υπόψη επιτροπής προβλέ¬ 
πει την αποζημίωση των μελών της από τις πιστώσεις του 
έργου της Παράκαμψης Άρτας - Φιλιππιάδας (9471503, 
ΣΑΕ 071/2). 

5. Ο γραμματέας της επιτροπής υποβοήθησε την Επι¬ 
τροπή στο έργο της καθ' όλη τη διάρκεια των εργασιών 
της και συμμετείχε σε όλες τις συνεδριάσεις της, αποφα¬ 
σίζουμε: 

1. Καθορίζουμε την αμοιβή των μελών της Επιτροπής 
επεξεργασίας του ειδικού θέματος της εξέτασης της 
απόφασης του Νομ. Συμβουλίου Νομού Άρτας για το έρ¬ 
γο «Παράκαμψη Άρτας - Φιλιππιάδας», για όλο το χρόνο 
απασχόλησής τους ήτοι από 30.3.2001 έως 10.7.2001 και 
την κάθε είδους αποζημίωσή τους για τη συμμετοχή τους 
στις εργασίες της Επιτροπής, ως εξής: 

Α) Για τους Τεχνικούς Δημοσίους Υπαλλήλους, πρόε¬ 
δρο και μέλη, της Επιτροπής: 

α. Κωστή Αθανάσιο Δ/ντή στη Δ/νση Δ, της ΓΓΔΕ του 
ΥΠΕΧΩΔΕ ως Πρόεδρο. 

β. Μαστοράκη Γεώργιο Τοπ. Μηχ/κό Τμηματάρχη στην 
ΕΥΔΕ/ΜΕΔΕτης ΓΓΔΕ που ορίζεται και ως αναπληρωτής 
προέδρου. 

γ. Μάμαλη Νικόλαο Μετ./ Μηχανικό στην ΕΥΠΕ/ 
ΥΠΕΧΩΔΕ. 

δ. Μπάτσο Ευάγγελο Δ/ντή ΔΕΚΕ Περιφέρειας Ηπείρου 
ως εκπρόσωπο της περιφέρειας Ηπείρου. 

ε. Παπανικολάου Παναγιώτης Δ/ντή ΔΤΥΝ Α Άρτας ως 
εκπρόσωπο της Νομ/κής Αντ/κης Ν. Άρτας το ποσόν των 
150.000 δρχ. ανά μήνα και συνολικά 450.000 δρχ. 


Β) Γιατους ιδιώτες Τεχνικούς μέλη της Επιτροπής: 

α. Τσίρκα Βασίλειο Πολ. Μηχ. ως εκπρόσωπο ΤΕΕ του 
Τμήματος Ηπείρου. 

β. Ντάλα Χρήστο νόμιμο εκπρόσωπο της εταιρείας με¬ 
λετών «ΤΟΜΗ ΑΕ» το ποσόν των 150.000 δρχ. ανά μήνα 
και συνολικά 450.000 δρχ. 

Γ) Για τον διοικητικό υπάλληλο γραμματέα της Επιτρο¬ 
πής: 

α. Λαύκα Αθανάσιο Δ/κό με Ββ'υπάλληλοτης ΕΥΔΕ/ ΜΕ- 
ΔΕ, το ποσόν των 80.000 δρχ. ανά μήνα και συνολικό πο¬ 
σό 240.000 δρχ. 

2. Εγκρίνουμε τη διάθεση πίστωσης ποσού 3.390.000 
δρχ. σε βάρος του έργου 9471503 της ΣΑΕ 071/2 για την 
πληρωμή των παραπάνω αμοιβών με μέριμνα της ΕΥ- 
ΔΕ/ΜΕΔΕ και του αρμόδιου υπόλογου του έργου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Αυγούστου 2001 
Οι Γ ενικοί Γ ραμματείς 

Δημ/κής Πολιτικής Δημ. Έργων 

Υπουργείου Οικονομικών ΥΠΕΧΩΔΕ 

I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αριθ. 2/30607/0022 (2) 

Καθορισμός αμοιβών εξεταστικών επιτροπών του Ι.Κ.Υ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν. 1825/51 (ΦΕΚ 
126/Α/51) «περί συστάσεωςτου Ι.Κ.Υ.». 

2. Τις διατάξεις του άρθρου 51 του Ν.Δ. 3971/59 (ΦΕΚ 
187/Α/59) «περί συστάσεως και σκοπού του Ι.Κ.Υ.». 

3. Τις διατάξεις του άρθρου 5 του Ν. 2158/93 (ΦΕΚ 
109/Α/93) «Εκσυγχρονισμός του Ι.Κ.Υ. και άλλες διατά¬ 
ξεις». 

4. Τις διατάξεις του άρθρου 3 παρ. 1 του Ν. 1256/82 
(ΦΕΚ 65/Α/82)» Για την πολυθεσία, την πολυαπασχόληση 
και την καθιέρωση ανωτάτου ορίου απολαβών στο Δημό¬ 
σιο κ.τ.λ.». 

5. Τις διατάξεις του άρθρου 22 παρ. 3 του Ν. 1400/83 
(ΦΕΚ 156/Α/83) «τροποποίηση και συμπλήρωση υπαλλη¬ 
λικών διατάξεων». 

6. Τις διατάξεις του άρθρου 40 του Ν. 849/78 (ΦΕΚ 23 
τ.Α') όπως συμπληρώθηκε με το άρθρο 8 του Ν. 2129/93 
(ΦΕΚ57/Α793). 

7. Τις παρ.β, γ και δ του άρθρου 14 του Ν. 2817 (ΦΕΚ 
78/Α/14.3.2000) Εκπαίδευση των ατόμων με ειδικές εκ¬ 
παιδευτικές ανάγκες και άλλες διατάξεις» 

8. Την απόφαση της 15ης Συνεδρίας/20.9.2000 του Δι¬ 
οικητικού Συμβουλίου του Ι.Κ.Υ. (ΦΕΚ 1463/Β/30.11.2000) 
«περί συστάσεως επιτροπών για την προετοιμασία, εκτέ¬ 
λεση και γενική εποπτεία διαγωνισμών του Ι.Κ.Υ.». 

9. Την αριθ. 1039386/441/Α0006/21.4.2000 απόφαση 
του Πρωθυπουργού και Υπουργού Οικονομικών με θέμα 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Ι.Κ.Υ. ύψους 7.060.000 δραχμών που θα καλυφθεί 
από πιστώσεις του προϋπολογισμού του Ι.Κ.Υ. οικονομι¬ 
κού έτους 2001. Η δαπάνη για τα έτη 2002 - 2005 ανέρχε¬ 
ται σε 7.060.000 δρχ. για κάθε έτος και θα γίνει σχετική 
πρόβλεψη στον οικείο προϋπολογισμό (0419 Α) του ΙΚΥ, 
αποφασίζουμε: 

Καθορίζουμε την καταβολή αποζημίωσης για τις επι¬ 
τροπές των απασχολουμένων στους διαγωνισμούς του 
Ι.Κ.Υ. ως ακολούθως: 

Α) Επιτροπή προετοιμασίας εκτέλεσης και γενικής επο- 
πτείας μέχρι της εκδόσεως των αποτελεσμάτων υποτρο¬ 
φιών για μεταδιδακτορική έρευνα στην Ελλάδα. 

Πρόεδρος: 130.000 δρχ. 

Επτά (7) μέλη: 100.000 δρχ. (για κάθε μέλος) 

Β) Επιτροπή προετοιμασίας και γενικής εποπτείας των 
διαγωνισμών των καλλιτεχνικών ειδικεύσεων μέχρι της 
εκδόσεως των αποτελεσμάτων. 

Πρόεδρος: 130.000 δρχ. 

Επτά (7) μέλη: 100.000 δρχ. (για κάθε μέλος) 

Γ) Επιτροπή διεξαγωγής διαγωνισμών και εποπτείας ει¬ 
δικών εξεταστικών κέντρων για τις καλλιτεχνικές ειδικεύ¬ 
σεις (μουσικής, θεάτρου, χορού) 

Πρόεδρος 130.000 δρχ. 

Επτά (7) μέλη: 100.000 δρχ. (για κάθε μέλος) 

Δ) Επιτροπή διεξαγωγής διαγωνισμών και εποπτείας ει¬ 
δικών εξεταστικών κέντρων για τις καλλιτεχνικές ειδικεύ¬ 
σεις (εικαστικές, κινηματογραφικές, φωτογραφία). 

Πρόεδρος: 130.000 δρχ. 

Επτά (7) μέλη: 100.000 δρχ. (για κάθε μέλος) 

Ε) Επιτροπή προετοιμασίας, εκτέλεσης και γενικής επο¬ 
πτείας μέχρι της εκδόσεως των τελικών αποτελεσμάτων, 
των προγραμμάτων επιλογής αλλοδαπών/αλλογενών και 
ομογενών) υποτρόφων του Ι.Κ.Υ. 

Πρόεδρος: 180.000 δρχ. 

Επτά (7) μέλη: 130.000 δρχ. (για κάθε μέλος) 

ΣΤ) Επιτροπή προετοιμασίας, εκτέλεσης και γενικής 
εποπτείας μέχρι της εκδόσεως των τελικών αποτελεσμά¬ 
των επιλογής, του προγράμματος ΙΚΥΩΑ. 

Πρόεδρος: 180.000 δρχ. 

Επτά (7) μέλη: 130.000 δρχ. (για κάθε μέλος) 

Ζ. Επιτροπή προετοιμασίας και γενικής εποπτείας μέχρι 
της εκδόσεως των αποτελεσμάτων, του προγράμματος 
επιλογής υποτρόφων στο Ευρωπαϊκό Πανεπιστημιακό Ιν¬ 
στιτούτο της Φλωρεντίας. 

Πρόεδρος: 130.000 δρχ. 

Πέντε (5) μέλη: 100.000 δρχ. (για κάθε μέλος) 

Η. Επιτροπή Μηχανογραφικής Επεξεργασίας δικαιολο- 
γητικών έκδοση και μηχανογραφική επεξεργασία των 
αποτελεσμάτων κ.τ.λ. 

Πρόεδρος: 130.000 δρχ. 

Οκτώ (8) μέλη: 100.000 δρχ. (για κάθε μέλος) 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 17 Ιουλίου 2001 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 


Αριθ. 2/44328/0022 (3) 

Έγκριση υπερωριακής απασχόλησης κατάτις απογευμα¬ 
τινές ώρες και κατάτις Κυριακές και εξαιρέσιμες ημέ¬ 
ρες και νυκτερινές ώρες των τακτικών υπαλλήλων (Δι¬ 
οικητικών και Εκπαιδευτικών) του ΟΑΕΔ, για το β' εξά¬ 
μηνο 2001. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.1558/85 «Κυβέρνηση και Κυβερνητικά Ορ¬ 
γανα». 

β) Του άρθρου 18 του Ν.2224/94 

γ) Του ΝΔ 212/69 «Οργανώσεως και Διοικήσεως του 
Οργανισμού Απασχολήσεως Εργατικού Δυναμικού» 
(ΦΕΚ 112/Α/69). 

δ) Του άρθρου 18 του Ν. 2470/97 όπως αντικαταστά- 
θηκε με το άρθρο 15 του Ν. 2592/98 «Αναπροσαρμογή 
συντάξεων πολιτικών συνταξιούχων του Δημοσίου, 
ρύθμιση συνταξιοδοτικών θεμάτων και άλλες διατά¬ 
ξεις» (ΦΕΚ 57/Α/18.3.98). 

ε) Του Π.Δ 95/93 «Καθορισμός αρμοδιοτήτων που 
διατηρούνται από τον Υπουργό Εργασίας». 

στ) Του Π.Δ. 360/97 «Διατήρηση της εποπτείας 
Ν.Π.Δ.Δ. από τον Υπουργό Εργασίας και Κοινωνικών 
Ασφαλίσεων» (ΦΕΚ 240/Α/97). 

2. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανι¬ 
σμού Απασχόλησης Εργατικού Δυναμικού οικονομικού 
έτους 2001 ύψους 721.705.000 δρχ. περίπου. 

Η δαπάνη θα καλυφθεί από την πίστωση που έχει 
προβλεφθεί στον προϋπολογισμό του Ο.Α.Ε.Δ., οικο¬ 
νομικής χρήσης 2001 με τα στοιχεία ΚΑΕ 261 «Αποζη¬ 
μίωση για υπερωριακή εργασία» ύψους 2.250.000.000 
δρχ. και ΚΑΕ 263 «Αμοιβή για εργασία κατά τις εξαιρέ¬ 
σιμες ημέρες και νυκτερινές ώρες» ύψους 125.000.000 
δρχ. 

3. Τις ανάγκες του Ο.Α.Ε.Δ. για αντιμετώπιση επει- 
γουσών, έκτακτων και εποχιακών υπηρεσιακών ανα¬ 
γκών. 

4. Την Κ.Υ.Α. αριθ. 2/80345/0004/8.11.1999 «Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91. 

5. Το έγγραφο αριθμ. Β 118463/2001 του ΟΑΕΔ, απο¬ 
φασίζουμε: 

1. Διαπιστώνουμε τις εποχιακές, έκτακτες και επεί¬ 
γουσες υπηρεσιακές ανάγκες του Ο.Α.Ε.Δ. και εγκρί¬ 
νουμε την υπερωριακή απασχόληση του προσωπικού 
του, από 1.7.2001 έως 31.12.2001 ως εξής: 

α) 2.846 τακτικοί υπάλληλοι (Διοικητικοί και Εκπαι¬ 
δευτικοί) για υπερωριακή εργασίας πέρα από το κανο¬ 
νικό ωράριο εργασίας και μέχρι της 22ας ώρας για 
237.000 ώρες συνολικά. 

Στους παραπάνω υπαλλήλους περιλαμβάνονται: 

- 5 υπάλληλοι που υπηρετούν με απόσπαση στον 
Ο.Α.Ε.Δ. από άλλες Υπηρεσίες. 

- 16 υπάλληλοι του Ο.Α.Ε.Δ. που υπηρετούν με από¬ 
σπαση στο Υπουργείο Εργασίας και Κοινωνικών Ασφα¬ 
λίσεων και προσφέρουν υπερωριακή εργασία σε υπη¬ 
ρεσίες του ΟΑΕΔ. 

β) 35 υπάλληλοι (24 Γραμματεία Διοικητή και 11 οδηγοί 
εκ των οποίων ο ένας είναι οδηγός της Περιφερειακής 
Δ/νσης Μακεδονίας) για υπερωριακή εργασία κατά τις 
απογευματινές ώρες και μέχρι της 22ης νυκτερινής ώρας 
για 2.200 ώρες συνολικά. 

γ) 35 υπάλληλοι (24 Γ ραμματεία Διοικητή και 11 οδηγοί) 
για ημερήσια εργασία κατά τις Κυριακές και εξαιρέσιμες 
ημέρες που παρέχεται από της 6ης πρωινής μέχρι της 
22ας ώρας πέραν από την υποχρεωτική για 1.300 ώρες 
συνολικά. 

δ) 35 υπάλληλοι (24 Γ ραμματεία Διοικητή και 11 οδηγοί) 
για νυκτερινή εργασία εργασίμων ημερών που παρέχεται 
απάτην 22α ώρα μέχρι την 6η πρωινή πέρα από την υπο¬ 
χρεωτική για 1.100 ώρες συνολικά. 

2. Διαπιστώνουμε τις εποχιακές, έκτακτες και επείγου¬ 
σες υπηρεσιακές ανάγκες που επιβάλλουν την υπερω- 
ριακή απασχόληση διακοσίων (200) τακτικών υπαλλήλων 
του Ο.Α.Ε.Δ. που απασχολούνται με τη φύλαξη του εξο¬ 
πλισμού και των κτιριακών εγκαταστάσεων, εκπαιδευτι¬ 
κών και διοικητικών του Οργανισμού, για χρονικό διάστη¬ 
μα που αρχίζει ένα (1) μήνα προ της δημοσιεύσεως της 
παρούσας απόφασης στην Εφημερίδα της Κυβερνήσεως 
έως 31.12.2001 και εγκρίνουμε την υπερωριακή τους 
απασχόληση, ως εξής: 

α) για υπερωριακή εργασία απογευματινών ωρών και 
μέχρι της 22ας νυκτερινής για 14.100 ώρες συνολικά. 

β) για νυκτερινή εργασία εργασίμων ημερών που παρέ¬ 
χεται προς συμπλήρωση της υποχρεωτικής εβδομαδιαί¬ 
ας εργασίας από την 22α ώρα μέχρι την 6η πρωινή, (εδά¬ 
φιο δ (α/α), μέχρι 12.500 ώρες συνολικά. 

γ) Για νυκτερινή εργασία και ημερήσια Κυριακών και 
εξαιρέσιμων ημερών που παρέχεται προς συμπλήρωση 
της υποχρεωτικής εβδομαδιαίας εργασίας μέχρι 9.000 
ώρες συνολικά. 

δ) Γ ια νυκτερινή εργασία εργασίμων ημερών που παρέ¬ 
χεται απάτην 22α ώρα μέχρι την 6η πρωινή, πέρα απάτην 
υποχρεωτική μέχρι 2.500 ώρες συνολικά. 

ε) Γ ια ημερήσια εργασία κατά τις Κυριακές και εξαιρέ¬ 
σιμες ημέρες που παρέχεται από 6ης πρωινής μέχρι 22ας 
ώρας πέραν από την υποχρεωτική μέχρι 20.000 ώρες συ¬ 
νολικά. 

στ) Για νυκτερινή εργασία Κυριακών και εξαιρέσιμων 
ημερών που παρέχεται από της 22ας ώρας μέχρι 6ης 
πρωινής πέραν από την υποχρεωτική μέχρι 2.000 ώρες 
συνολικά. 

3. Η κατανομή των παραπάνω εγκριθεισομένων ωρών 
κατά υπάλληλο θα γίνει με απόφαση του Διοικητή του 
Ο.Α.Ε.Δ. 

4. Η απόφαση αυτή ισχύει από 1.7.2001. 

Η παρούσα απόφαση να δημοσιευθεί στην Εφημερίδα 
της Κυβέρνησης 

Αθήνα, 31 Ιουλίου 2001 
Οι Γ ενικοί Γ ραμματείς 

Δημ/κής Πολιτικής Εργασίας και 

Υπουργείου Οικονομικών Κοινωνικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 


Αριθ. 2/45255/0022 (4) 

Νυχτερινή απασχόληση υπαλλήλων του Υπουργείου Ερ¬ 
γασίας και Κοινωνικών Ασφαλίσεων (Σ.ΕΠ.Ε.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» και ιδιαίτερατης παρ. 6του άρθρου 30 και 
τηςπαρ. 2περ. Ατού άρθρου 33 (ΦΕΚΑ7137). 

2. Τις διατάξεις του άρθρου 18 του Ν. 2470/97 «ανα¬ 
διάρθρωση μισθολογίου προσωπικού Δημόσιας Διοίκη¬ 
σης και άλλες συναφείς διατάξεις». 

3. Τις διατάξειςτου άρθρου 15του Ν.2592/98 «Αναπρο¬ 
σαρμογή συντάξεων, συνταξιούχων του Δημοσίου κ.λ.π.» 
(ΦΕΚ57/Α/18.3.98). 

4. Την με αριθμ. εγκ. 2022941/2297/0022/7.4.98 του 
Γ.Λ.Κ. 

5. Την με αριθ. 2/87724/0022/21.12.2000 «Παροχή οδη¬ 
γιών για την υλοποίηση μισθολογικής πολιτικής έτους 
2001 ». 

6. Την με αριθμ. εγκ. 2/8803/0022/8.2.99. 

7. Τις διατάξεις του Ν.2639/2.9.98 και το Π.Δ. 136/99 
«οργάνωση Υπηρεσιών Σώματος Επιθεωρήσεων Εργα¬ 
σίας (Σ.ΕΠ.Ε.)». 

8. Την αριθμ. 2/80345/0004/8.11.99 κοινή απόφαση Με¬ 
ταβίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91. 

9. Το γεγονός ότι από την Πράξη αυτή προκαλείται δα¬ 
πάνη σε βάρος του Κρατικού Προϋπολογισμού και στον 
ΚΑΕ 0512 δρχ. 85.000.000 περίπου του φορέα 120 του 
προϋπολογισμού μας έτους 2001 στον οποίο έχει εγκρι- 
θεί πίστωση ύψους 360.000.000 δρχ. 

10. Την ανάγκη ελέγχου επιθεώρησης επιχειρήσεων εκ¬ 
μεταλλεύσεων και εργασιών οι οποίες ως έκτης φύσεως 
του αντικειμένου της οικονομικής τους δραστηριότητας 
λειτουργούν καθ’ όλο το 24ώρο και κατά τις νυχτερινές 
ώρες ΣΕΠΕ προς διαπίστωση εφαρμογής των κειμένων 
διατάξεωντης Εργατικής Νομοθεσίας και ειδικότερατων 
διατάξεων που αφορούν την απαγόρευση απασχόλησης 
κατά τις νυχτερινές ώρες ορισμένων ειδικών κατηγοριών 
μισθωτών (ανήλικοι - έγκυες). 

Την ανάγκη ελέγχου, λόγω των ιδιαιτέρων συνθηκών 
διεξαγωγής της νυχτερινής εργασίας ( ασφάλεια - υγεία 
κ.λ.π.), αποφασίζουμε: 

Εγκρίνουμε την νυχτερινή υπερωριακή απασχόληση, 
244 ωρών για 234 υπαλλήλους που υπηρετούν ή συνδρά¬ 
μουν το έργο του Σώματος Επιθεώρησης Εργασίας για 
τους λόγους που αναφέρονται στο προοίμιο παρ. 10 της 
απόφασης για το Β'εξάμηνο του έτους 2001 (ειδικότερα, 
για χρονικό διάστημα που αρχίζει ένα (1) μήνα προ της δη¬ 
μοσιεύσεως της παρούσας απόφασης στην Εφημερίδα 
της Κυβερνήσεωςέως 31.12.2001). 

Ο ανωτέρω αριθμός των υπαλλήλων μπορεί να αυξηθεί 
ή να μειωθεί με αντίστοιχη μείωση ή αύξηση του αριθμού 
των ωρών ανά υπάλληλο χωρίς όμως ο συνολικός αριθ¬ 
μός των ωρών να υπερβεί τις 57.096 ώρες. 

Η νυχτερινή υπερωριακή εργασία θα παρέχεται κατάτις 
ώρες από 22.00 μέχρι 1.00 και από 3.00 μέχρι 6.00 στο 
Σ.ΕΠ.Ε. 

Υπεύθυνη για την παρακολούθηση ορίζεται η υπάλλη¬ 
λός μας Κυριακή Κανακάκη. 

Η απόφαση αυτή να δημοσιευθεί στην εφημερίδα της 
Κυβέρνησης. 

Αθήνα, 7 Αυγούστου 2001 
Οι Γ ενικοί Γ ραμματείς 

Δημ/κής Πολιτικής Εργασίας και 

Υπουργείου Οικονομικών Κοινωνικών Ασφαλίσεων 
ΙΩΑΝ. ΚΟΥΣΟΥΛΑΚΟΣ ΙΩΑΝ. ΠΑΝΟΠΟΥΛΟΥ 

-♦- 

Αριθ. 2/45254/0022 (5) 

Απασχόληση τις Κυριακές και εξαιρέσιμες ημέρες υπαλ¬ 
λήλων του Υπουργείου Εργασίας και Κοινωνικών 
Ασφαλίσεων (Σ.ΕΠ.Ε.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» και ιδιαίτερατης παρ. 6του άρθρου 30 και 
τηςπαρ. 2περ. Ατού άρθρου 33 (ΦΕΚΑ7137). 

2. Τις διατάξεις του άρθρου 18 του Ν.2470/97 «ανα¬ 
διάρθρωση μισθολογίου προσωπικού Δημόσιας Διοίκη¬ 
σης και άλλες συναφείς διατάξεις». 

3. Τις διατάξεις του άρθρου 15 του Ν.2592/98 «Αναπρο¬ 
σαρμογή συντάξεων, συνταξιούχων του Δημοσίου κ.λ.π.» 
(ΦΕΚ 57/Α/18.3.98). 

4. Την με αριθμ. εγκ. 2022941/2297/0022/7.4.98 του 
Γ.Λ.Κ. 

5. Την με αριθ. 2/87724/0022/21.12.2000 «Παροχή οδη¬ 
γιών για την υλοποίηση μισθολογικής πολιτικής έτους 
2001 ». 

6. Την με αριθμ. εγκ. 2/8803/0022/8.2.99. 

7. Τις διατάξεις του Ν. 2639/2.9.98 και το Π.Δ. 136/99 
«οργάνωση Υπηρεσιών Σώματος Επιθεωρήσεων Εργα¬ 
σίας (Σ.ΕΠ.Ε.)». 

8. Την αριθμ. 2/80345/0004/8.11.99 κοινή απόφαση Με¬ 
ταβίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91. 

9. Το γεγονός ότι από την Πράξη αυτή προκαλείται δα¬ 
πάνη σε βάρος του Κρατικού Προϋπολογισμού και στον 
ΚΑΕ 0512 δρχ. 85.000.000 περίπου του φορέα 120 του 
προϋπολογισμού μας έτους 2001 στον οποίο έχει εγκρι- 
θείπίστωση ύψους 360.000.000 δρχ. 

10. Την ανάγκη ελέγχου επιθεώρησης επιχειρήσεων εκ¬ 
μεταλλεύσεων και εργασιών οι οποίες ως εκ της φύσεως 
του αντικειμένου της οικονομικής τους δραστηριότητας 
λειτουργούν καθ’ όλο το 24ωρο και όλες τις ημέρες της 
εβδομάδος όπως Ξενοδοχεία, Εστιατόρεια Επιχειρήσεις 
συνεχούς Πυράς, Μεταφορικά Μέσα κ.λ.π προς διαπί¬ 
στωση εφαρμογής των κειμένων διατάξεων της Εργατι¬ 
κής Νομοθεσίας, αποφασίζουμε: 

Εγκρίνουμε την απασχόληση κατά τις Κυριακές και 
εξαιρέσιμες ημέρες, 224 ωρών για 233 υπαλλήλους, που 


υπηρετούν ή συνδράμουν το έργο του Σώματος Επιθεώ¬ 
ρησης Εργασίας για τους λόγους που αναφέρονται στο 
προοίμιο παρ. 10 της απόφασης για το Β' εξάμηνο του 
έτους 2001 (ειδικότερα, για χρονικό διάστημα που αρχίζει 
ένα (1) μήνα προ της δημοσιεύσεως της παρούσας από¬ 
φασης στην Εφημερίδα της Κυβερνήσεως έως 
31.12.2001). Ο ανωτέρω αριθμός των υπαλλήλων μπορεί 
να αυξηθεί ή να μειωθεί με αντίστοιχη μείωση ή αύξηση 
του αριθμού των ωρών ανά υπάλληλο χωρίς όμως ο συ¬ 
νολικός αριθμός των ωρών να υπερβεί τις 52.192 ώρες. 

Η υπερωριακή εργασία θα παρέχεται κατάτις ώρες από 
08:30 μέχρι 17:30 στο Σ.ΕΠ.Ε. 

Υπεύθυνη για την παρακολούθηση ορίζεται η υπάλλη¬ 
λος μας Κυριακή Κανακάκη. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Αυγούστου 2001 
Οι Γ ενικοί Γ ραμματείς 

Δημ/κής Πολιτικής Εργασίας και 

Υπουργείου Οικονομικών Κοινωνικών Ασφαλίσεων 
ΙΩΑΝ. ΚΟΥΣΟΥΛΑΚΟΣ ΙΩΑΝ. ΠΑΝΟΠΟΥΛΟΥ 

-♦- 

Αριθ. 2/42359/0022 (6) 

Τροποποίηση της 2/60224/0022/30.8.99 Κοινής Υπουργι¬ 
κής Απόφασης καθορισμού ανωτάτου ορίου ημερών 
κίνησης εκτός έδρας για εκτέλεση υπηρεσίας υπαλ¬ 
λήλων του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.2685/99 (ΦΕΚ 35/18.2.99 Τ.Α') 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

2. Τις διατάξεις του Π.Δ.95/2000 (ΦΕΚ 76/10.3.2000 
Τ.Α') «Οργανισμόςτου Υπουργείου Υγείας και Πρόνοιας». 

3. Τις διατάξεις του άρθρου 29 Ατού Ν. 1558/85 (ΦΕΚ 
137 Τ.Α') όπως συμπληρώθηκε με το άρθρο 27 του 
Ν.2081/92 (ΦΕΚ 154/Α') με το οποίο καθορίζεται ο έλεγ¬ 
χος των δαπανών που προκαλούν οι κανονιστικές διοικη¬ 
τικές πράξεις και αντικαταστάθηκε με το άρθρο 1 του 
Ν.2469/97 (ΦΕΚ38Τ.Α'). 

4. Τις διατάξεις του πρώτου εδαφίου της παρ. 3 άρθρου 
22 του Ν. 2362/95 «Περί Δημοσίου Λογιστικού Ελέγχου 
και Δαπανών του Κράτους κ.λπ.». 

5. Την 2/60224/0022/30.8.99 Κοινή Απόφαση των 
Υπουργών Οικονομικών και Υγείας και Πρόνοιας «Περί 
καθορισμού ανωτάτου ορίου ημερών κίνησης εκτός 
έδρας για εκτέλεση υπηρεσίας υπαλλήλων του Υπουρ¬ 
γείου Υγείας και Πρόνοιας». 

6. Το γεγονός ότι από τη διάταξη αυτής της απόφασης 
προκαλείται δαπάνη ύψους 600.000 δρχ. περίπου η οποία 
για το οικ.έτος 2001 θα αντιμετωπισθεί από την εγγε¬ 
γραμμένη πίστωση του προϋπολογισμού μας ειδ.φορέας 
210 ΚΑΕ 0711. 

7. Το γεγονός ότι λόγω εκτάκτου ανάγκης στο πλαίσιο 
υλοποίησης του προγράμματος «Ψυχαργώς» του Ε. Π. 
«Καταπολέμηση του Αποκλεισμού από την αγορά εργα¬ 
σίας», κρίνεται απαραίτητη η μετακίνηση (4) υπαλλήλων 
της Δ/νσης Ψυχικής Υγείας για την επιτόπου υποστήριξη 

των Νοσοκομείων (Ψυχιατρικών και Γενικών), ώστε να ξε- 
περαστούν δυσκολίες που έχουν προκύψει στην ταξινό¬ 
μηση και απόδοση απολογισμού του προγράμματος «Ψυ- 
χαργώς». 

8. Την 2/80345/0004/8.11.99 (ΦΕΚ 2040/19.11.99 τ.Β') 
κοινή απόφαση «μεταβίβαση εξουσίας υπογραφής σύμ¬ 
φωνα με το αρ.7 παρ.1 του Ν. 1943/91». 

9. Τις διατάξεις του αρ.40 του Ν.849/78 όπως συμπλη¬ 
ρώθηκε αρ. 8του Ν.2129/93, αποφασίζουμε: 

Τροποποιούμε την αριθμ. 2/60224/0022/30.8.99 Κοινή 
Υπουργική Απόφαση καθορισμού ανωτάτου ορίου ημε¬ 
ρών κίνησης εκτός έδρας για εκτέλεση υπηρεσίας υπαλ¬ 
λήλων του Υπουργείου Υγείας και Πρόνοιας μόνο σε ότι 
αφορά τρεις (3) υπαλλήλους του κλάδου ΔΕ Δ/κού- 
Λογ/κού και έναν (1) υπάλληλο του κλάδου ΠΕ Ψυχολό¬ 
γων της Δ/νσης Ψυχικής Υγείας του Υπουργείου μας και 
καθορίζουμε σε δέκα (10) ημέρες το ανώτατο όριο των 
ημερών το μήνα και μόνο για τους μήνες Μάιο, Ιούνιο και 
Ιούλιο του 2001 που μπορεί οι υπάλληλοι να μετακινού¬ 
νται εκτός έδρας για εκτέλεση υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2001 

Οι Γ ενικοί Γ ραμματείς 
Δημοσ. Πολιτικής 

Υπ. Οικονομικών Υπ. Υγείας και Πρόνοιας 

I. ΚΟΥΣΟΥΛΑΚΟΣ X. ΣΟΦΙΑΝΟΣ 

-♦- 

Αριθ. 2/42824/0022 (7) 

Υπερωριακή εργασία μονίμου προσωπικού του ΝΕΕ 

Β'εξαμήνου 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Εχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκε με αυτές του άρθρου 15 του Ν. 
2592/1998 "Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις" (ΦΕΚ 57Α/18.3.1998). 

2. Το αριθ. 2976/27.06.2001 έγγραφο του ΝΕΕ. 

3. Το απόσπασμα πρακτικών της 5ης Συνεδρίασης / 
15.06.2001 του ΝΕΕ. 

4. Τις αριθ. 2022941/2297/0022/7-4-1998, 
2050742/5390/0022/28.7.1998 και 2/8803/0022/8.2.1999 
εγκυκλίους του Υπουργείου Οικονομικών / Γ.Λ.Κ. 

5. Την αριθμ. 2/74260/0004/15.10.99 κοινή απόφαση 
των Υφυπουργών και Γενικών Γραμματέων "Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91". 

6. Την αριθμ. 1039386/441 /Α.0006/21.4.2000 (ΦΕΚ 571 
Β/21.4.2000) Κοινή Απόφαση του Πρωθυπουργού και του 
Υπουργού Οικονομικών "Ανάθεση αρμοδιοτήτων στους 
Υφυπουργούς Οικονομικών". 

7. Την αριθ. 2/38554/0004/23.5.2000 Κοινή Υπουργική 
Απόφαση «Μεταβίβαση εξουσίας υπογραφής στο Γενικό 
Γραμματέα Δημοσιονομικής Πολιτικής του Υπουργείου 
Οικονομικών», αποφασίζουμε: 


1. Την έγκριση πραγματοποίησης, με αμοιβή, δύο χι¬ 
λιάδων (2000) ωρών απογευματινής υπερωριακής εργα¬ 
σίας για δέκα (10) υπαλλήλους του ΝΑΥΤΙΚΟΥ ΕΠΙΜΕ¬ 
ΛΗΤΗΡΙΟΥ ΤΗΣ ΕΛΛΑΔΟΣ (ΝΕΕ) όπου υπηρετούν συνο¬ 
λικά δώδεκα (12) υπάλληλοι, για την αντιμετώπιση 
εποχιακών και εκτάκτων υπηρεσιακών αναγκών, για το Β' 
εξάμηνο 2001. 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

• Διεύρυνση των αρμοδιοτήτων και των αντικειμένων 
των υπηρεσιών του ΝΕΕ. 

• Σύνταξη Απολογισμού - Ισολογισμού και Προϋπολο¬ 
γισμού του ΝΕΕ και συγκέντρωση των απαιτουμένων 
στοιχείων. 

• Λειτουργία κλιμακίων και ευκαιριακών υποεπιτροπών 
μελέτης διαφόρων σοβαρών ναυτιλιακών θεμάτων που 
δεν υπάγονται στις αμειβόμενες Μόνιμες Επιτροπές του 
ΝΕΕ. 

• Προετοιμασία εκλογών για την ανανέωση του ημίσε- 
ωςτων μελώντου Δ.Σ. του ΝΕΕ. 

Η παραπάνω υπερωριακή εργασία θα πραγματοποιεί¬ 
ται τρεις (03) φορές την εβδομάδα (Δευτέρα, Τρίτη, Πέ¬ 
μπτη) απόώρας 15.00 έως 18.00. Υπεύθυνος για την εκτέ¬ 
λεση της υπερωριακής εργασίας ορίζεται ο προϊστάμε¬ 
νος οικονομικού τμήματος (ΑΡΒΑΝΙΤΙΔΗΣ). 

3. Για τη δαπάνη ύψους 2.800.000 δρχ. περίπου που θα 
προκύψει από την ανωτέρω αιτία υπάρχει εγγεγραμμένη 
πίστωση στον Προϋπολογισμό έτους 2001 του ΝΕΕ. Η δα¬ 
πάνη αυτή δεν μπορεί σε καμία περίπτωση να υπερβεί σε 
ετήσια βάση το ύψος της ετήσιας πίστωσης του προϋπο¬ 
λογισμού κάθε φορέα που έχει εγγράφει για την αιτία αυτή 
μη επιτρεπομένης της αύξησης των σχετικών πιστώσεων 
με μεταφορά κονδυλίων από πιστώσεις άλλων κατηγοριών 
δαπανών, είτε με χορήγηση συμπληρωματικών κονδυλίων. 

4. Ο αριθμός του προσωπικού που θα απασχολείται 
υπερωριακά κάθε φορά καθώς και ο αριθμός των ωρών 
θα εξαρτηθεί από τις πραγματικές υπηρεσιακές ανάγκες 
και θα καθορισθεί με απόφαση της Διοίκησης του κάθε 
φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει για χρονικό διάστημα που αρχί¬ 
ζει ένα (1) μήνα προ της δημοσιεύσεως της παρούσας 
απόφασης στην Εφημερίδα της Κυβερνήσεως έως 
31.12.2001. 

Αθήνα, 8 Αυγούστου 2001 

Οι Γ ενικοί Γ ραμματείς 

Δημοσιονομικής Πολιτικής 

Υπ. Οικονομικών Υπ. Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ Γ. Ν. ΧΑΛΒΑΤΖΟΓΛΟΥ 

-♦- 

Αριθ. Φ.2/208/Δ5/6612 (8) 

Ορισμός Αναπληρωτή Συμβούλου της Φ.Ε. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 30 παρ. 7 του Ν. 2083/92 
(ΦΕΚ 159/Α/92) «περί συστάσεως θέσεων Συντονιστή 
Συμβούλου και Αναπληρωτών Συντονιστή Συμβούλου 
των Σχολείων της Φιλεκπαιδευτικής Εταιρείας». 

2. Την αριθμ. Φ.2/281/Δ5/124/22.1.93 (ΦΕΚ 62/Β/93) 
Υπουργική Απόφαση «προσόντα, αρμοδιότητες και καθή¬ 
κοντα Συντονιστή Συμβούλου κ.λ.π». 

3. Την αριθμ. 2015460/1664/0022/22.4.93 (ΦΕΚ 
307/Β/93) Κοινή Απόφαση των Υπουργών Εθνικής Παιδεί¬ 
ας και Οικονομικών «Αποδοχές Συντονιστή Συμβούλου 
και Αναπληρωτών Συντονιστών Συμβούλων της Φ.Ε.». 

4. Το πρακτικό του Δ.Σ. της Φιλεκπαιδευτικής Εταιρείας 
με ημερομηνία συνεδρίασης 18.6.2001, σύμφωνα με το 
οποίο προτείνεται για την κάλυψη της θέσης του Αναπλη¬ 
ρωτή Συντονιστή Συμβούλου των σχολείων Δευτεροβάθ¬ 
μιας Εκπαίδευσης της Φιλεκπαιδευτικής Εταιρείας, με τε¬ 
τραετή θητεία, η καθηγήτρια Βασιλική Παπαπέτρου - 
Μουρσελά, κλάδου ΠΕ2 Φιλολόγων. 

5. Την αριθμ. ΣΤ5/25/26.4.2000 (ΦΕΚ 582/Β/2000) από¬ 
φαση του Πρωθυπουργού με θέμα «Αρμοδιότητες Υφυ¬ 
πουργού του ΥΠΕΠΘ», αποφασίζουμε: 

Ορίζουμε Αναπληρωτή Συντονιστή Σύμβουλο των σχο¬ 
λείων Δευτεροβάθμιας Εκπαίδευσης της Φιλεκπαιδευτι¬ 
κής Εταιρείας με τετραετή θητεία, την καθηγήτρια Βασι¬ 
λική Παπαπέτρου - Μουρσελά, κλάδου ΠΕ2 Φιλολόγων. 

Με την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2001 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. Φ.1/194/Δ5 /5613 (9) 

Μεταβίβαση άδειας ίδρυσης και λειτουργίας ιδιωτικού 
Τ.Ε.Ε. Γεωργίου Καπλανίδη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 3 του άρθρου 7 του Ν.2640/98, 
τηςπαρ. 2του άρθρου 111 του Ν. 1892/90 καιτου άρθρου 
10 του Β.Δ. 685/72. 

2. Την αριθ. 50/1.11.2000 πράξη του ΠΥΣΔΕ της Α' 
Δ/νσης Δ.Ε. Θεσ/νίκης. 

3. Την αριθ. ΣΤ5/25/26.4.2000 ΦΕΚ 582/τ. Β'/2000 από¬ 
φαση με θέμα αρμοδιότητες Υφυπουργού ΥΠΕΠΘ, απο¬ 
φασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας των παρακάτω αναφερομένων τομέων και ειδι¬ 
κοτήτων του Ιδιωτικού Τεχνικού - Επαγγελματικού Εκπαι¬ 
δευτηρίου (Τ.Ε.Ε.) Γεωργίου Καπλανίδη του Βασιλείου 
από τον Γεώργιο Καπλανίδη στην Ανώνυμη Εταιρεία με 
την επωνυμία "ΠΥΘΑΓΟΡΑΣ ΑΝΩΝΥΜΗ ΕΤΑΙΡΕΙΑ ΕΚΠΑΙ¬ 
ΔΕΥΣΗΣ ΚΑΙ ΚΑΤΑΡΤΙΣΗΣ" με νόμιμη εκπρόσωπο την 
Κωνσταντίνα Καπλανίδου του Γεωργίου, ως εξής: 

Α' ΚΥΚΛΟΣ ΣΠΟΥΔΩΝ 

ΤΟΜΕΑΣ ΕΙΔΙΚΟΤΗΤΕΣ 

ΑΙΣΘΗΤΙΚΗΣ - ΚΟΜΜΩΤΙΚΗΣ 1) Αισθητικής Τέχνης 

2) Κομμωτικής Τέχνης 

ΠΛΗΡΟΦΟΡΙΚΗΣ - ΔΙΚΤΥΩΝ Η/Υ 1) Υποστήριξης Συστημάτων 

Υπολογιστών 

ΟΙΚΟΝΟΜΙΑΣ & ΔΙΟΙΚΗΣΗΣ 1) Υπαλλήλων Διοίκησης 

1) Υπαλλήλων Οικονομικών 
Υπηρεσιών 


ΤΟΜΕΑΣ 

ΕΙΔΙΚΟΤΗΤΕΣ 


2) Ξενοδοχειακών Επιχειρήσεων 

3) Υπαλλήλων Ναυτιλιακών & 
Τουριστικών Γ ραφείων 

ΥΓΕΙΑΣ & ΠΡΟΝΟΙΑΣ 

1) Βοηθών Νοσηλευτών 

2) Βοηθών Βρεφονηπιοκόμων- 
Παιδοκόμων 

3) Βοηθών Φαρμακείων 

4) Βοηθών Ιατρικών και 
Βιολογικών Εργαστηρίων 

5) Διατροφής - Διαιτολογίας 

6) Βοηθών Φυσιοθεραπευτών 

7) Βοηθών Ακτινολογικών 
Εργαστηρίων 

ΚΑΛΛΙΤΕΧΝΙΚΩΝ ΕΦΑΡΜΟΓΩΝ 

1) Γραφικών Τεχνών 

2) Σχεδιασμού Εσωτερικών 
Χώρων 

ΜΗΧΑΝΟΛΟΓΙΚΟΣ 

1) Θερμικών & Υδραυλικών 
Εγκαταστάσεων 

2) Ψυκτικών Εγκαταστάσεων & 
Κλιματισμού 

3) Μηχανών & Συστημάτων 
Αυτοκινήτου 

ΗΛΕΚΤΡΟΝΙΚΟΣ 

1) Ηλεκτρονικός Συσκευών & 
Εγκαταστάσεων 

2) Ηλεκτρονικός 

Υπολογιστικών Μονάδων 

ΚΑΤΑΣΚΕΥΩΝ 

1) Σχεδιαστών Τεχνικών Έργων 
με χρήση Η/Υ 

ΗΛΕΚΤΡΟΛΟΓΙΚΟΣ 

1) Ηλεκτρολογικών 
Εγκαταστάσεων Κτιρίων 

2) Ηλεκτρολογικών 
Συστημάτων Αυτοκινήτου 

ΑΡΓΥΡΟΧΡΥΣΟΧΟΪΑΣ- 

ΩΡΟΛΟΓΟΠΟΪΑΣ 

1) Αργυροχρυσοχοίας 

Β' ΚΥΚΛΟΣ ΣΠΟΥΔΩΝ 

ΤΟΜΕΑΣ 

ΕΙΔΙΚΟΤΗΤΕΣ 

ΠΛΗΡΟΦΟΡΙΚΗΣ-ΔΙΚΤΥΩΝ Η/Υ 

1) Υποστήριξης Συστημάτων & 
Δικτύων Υπολογιστών 

ΟΙΚΟΝΟΜΙΑΣ&ΔΙΟΙΚΗΣΗΣ 

1) Υπαλλήλων Οικονομικών 
Υπηρεσιών 

2) Υπαλλήλων Διοίκησης 

3) ΞενοδοχειακώνΕπιχειρήσεων 

4) Υπαλλήλων Ναυτιλιακών & 
Τουριστικών Γ ραφείων 

ΥΓΕΙΑΣ & ΠΡΟΝΟΙΑΣ 

1) Βοηθών Νοσηλευτών 

2) Βοηθών Βρεφονηπιοκόμων- 
Παιδοκόμων 

3) Βοηθών Φαρμακείων 

4) Βοηθών Ιατρικών & 
Βιολογικών Εργαστηρίων 

5) Διατροφής - Διαιτολογίας 

6) Βοηθών Φυσιοθεραπευτών 

7) Βοηθών Ακτινολογικών 
Εργαστηρίων 

ΚΑΛΛΙΤΕΧΝΙΚΩΝ ΕΦΑΡΜΟΓΩΝ 

1) Γραφικών Τεχνών 

2) Σχεδιασμού Εσωτερικών 
Χώρων 

ΜΗΧΑΝΟΛΟΓΙΚΟΣ 

1) Ψυκτικών Εγκαταστάσεων & 
Κλιματισμού 

2) Συντηρητών Κεντρικής 
Θέρμανσης 

ΗΛΕΚΤΡΟΝΙΚΟΣ 

1) Ηλεκτρονικός Υπολογιστικών 
Συστημάτων & Δικτύων 

ΤΟΜΕΑΣ ΕΙΔΙΚΟΤΗΤΕΣ 

2) Ηλεκτρονικός 
Ραδιοτηλεοπτικών Συσκευών & 
Εγκαταστάσεων 

ΗΛΕΚΤΡΟΛΟΓΙΚΟΣ 1) Εγκαταστάσεων Κτιρίων κ' 

Βιομηχανικών Χώρων 

ΚΑΤΑΣΚΕΥΩΝ 

ΑΙΣΘΗΤΙΚΗΣ-ΚΟΜΜΩΤΙΚΗΣ 2) Σχεδιαστών Τεχνικών Έργων 

με Η/Υ 

1) Αισθητικής Τέχνης 

2) Κομμωτικής Τέχνης 

Η άδεια Τ.Ε.Ε που μεταβιβάζεται με την παρούσα έχει 
χορηγηθεί για τον Α' κύκλο σπουδών α) με την αριθ. Α.Π. 
28/5458/2.11.98 (ανακοινοποίηση στο ορθό 22.3.1999) 
Διαπιστωτική πράξη της Α'Δ/νσης Δ.Ε. Θεσσαλονίκης, β) 
με την αριθ. Α.Π. 28/5459/2.11.98 (ανακοινοποίηση στο 
ορθό 21.6.2000) Διαπιστωτική πράξη και γ) με την αριθ. 
Φ1/61/Δ5/8184/23.8.99 (ΦΕΚ 1682/τ. Β730.8.99) Υπουργι¬ 
κή Απόφαση και για τον Β' κύκλο σπουδών με την αριθ. 
28/1245/1.3.2000 Διαπιστωτική πράξη (ανακοινοποίηση 
στο ορθό 21.6.2000). 

Η αριθμ. Φ1/159/2207/6.3.2001 απόφασή μας (ΦΕΚ 295 
τ. Β') ανακαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2001 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. ΥΠ. ΠΟ/ΚΑΤΕΧΝ/Δ/42024 (10) 

Έγκριση μεταβίβασης της άδειας ίδρυσης και λειτουρ¬ 
γίας του Ωδείου Πολύηχου Αναστασία και τροποποίη¬ 
ση επωνυμίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11-11-57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΚΑΤΕΧΝ/ Δ/40336/ 
20.7.2001 «χορήγηση άδειας ίδρυσης και λειτουργίας 
Ωδείου, στη Μαρία Κοκκίνου» 

6. Την απόφαση αριθμ. ΥΠ.ΠΘ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώμα¬ 
τος υπογραφής «Με εντολή Υπουργού» στους Γεν. 
Γραμματείς, Γεν. Δ/ντές, Προϊσταμένους Δ/νσεων, Τμη¬ 
μάτων, Γραφείων, της Κ.Υ. του ΥΠ.ΠΟ». (ΦΕΚ 987/Β/ 
28.11.91). 

7. Την από 3.8.2001 αίτηση μετά συνημμένα δικαιολο- 
γητικά, αποφασίζουμε: 

1. Συμπληρώνουμε την αριθμ. ΥΠ.ΠΟ/ΚΑΤΕΧΝ/ 
Δ/40336/20.7.2001 «χορήγηση άδειας ίδρυσης και λει¬ 


τουργίας Ωδείου, στη Μαρία Κοκκίνου» και εγκρίνουμε τη 
μεταβίβαση της άδειας ίδρυσης και λειτουργίαςτου Ωδεί¬ 
ου «Πολύηχου Αναστασία» απάτην Μαρία Κοκκίνου, στην 
Ομόρρυθμη Εταιρεία «Μαρία Κοκκίνου - Μαρίνος Κόκκι¬ 
νος ΟΈ.» και τροποποιούμε την ανωτέρω απόφαση, ως 
προς την επωνυμία, η οποία στο εξής θα είναι: «ΩΔΕΙΟ 
ΑΝΑΣΤΑΣΙΑ» 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Αυγούστου 2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/42025 (11) 

Συμπλήρωση της ΥΠ.ΠΟ/ΚΑΤΧΝ/Δ/39942/13.8.92 
απόφασης Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων αφορώ¬ 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων, ως και το από 11.11.57 Β.Δ. «περί κυ¬ 
ρώσεως του εσωτερικού κανονισμού του Ωδείου Θεσ¬ 
σαλονίκης». 

5. Την απόφαση αριθμ. ΥΠ. ΠΟ/ΚΑΤΕΧΝ/Δ/39942/ 
13.8.92 «χορήγηση άδειας ίδρυσης καιλειτουργίας Ωδείου 
στον Συμεών Αλμαλή» (ΦΕΚ 549/Β/4.9.92). 

6. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γεν. Γ ραμματείς, 
Γ εν. Διευθυντές, Προϊσταμένους Δ/νσεων, Τμημάτων, Γ ρα¬ 
φείων, της Κ.Υ. του ΥΠ.ΠΟ» (ΦΕΚ 987/Β/28.11.91). 

7 Την από 2.8.2001 αίτηση, με τα συνημμένα δικαιολο- 
γητικών, αποφασίζουμε: 

Συμπληρώνουμε την αριθμ. ΥΠ.ΠΟ/ΚΑΤΕΧΝ/Δ/39942/ 
13.8.92 απόφασή μας, «χορήγηση άδειας ίδρυσης καιλει- 
τουργίας Ωδείου, στον Συμεών Αλμαλή (ΦΕΚ 
549/Β/4.9.92) και τροποποιούμε την επωνυμία του «Μυ- 
γδόνιου Ωδείου» σε ΑΡΜΟΝΙΚΟ ΩΔΕΙΟ» από το σχολικό 
έτος 2001 -2002. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠ.ΠΟ/ΚΑΤΕΧΝ/Δ/37661 ( 12 ) 

Έγκριση μεταστέγασης παραρτήματος 
του Εθνικού Ωδείου Αχαρνών - Μενιδίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΚΑΤΕΧΝ/Δ/48812/20.11.97 
«χορήγηση άδειας ίδρυσης και λειτουργίας παραρτήματος 
Εθνικού Ωδείου» (ΦΕΚ 1082/Β/5.12.97). 

6. Την απόφαση αριθμ. ΥΠ. ΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

7. Το από 31.7.2001 πρακτικό αυτοψίας, της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων. 

8. Την από 17.7.2001 αίτηση του Εθνικού Ωδείου, μετά 
συνημμένα δικαιολογητικά, αποφασίζουμε: 

Εγκρίνουμε τη μεταστέγαση του παραρτήματος του 
Εθνικού Ωδείου Αχαρνών - Μενιδίου στο κτίριο, επί της 
οδού Λιοσίων 47, Αχαρνές, κατόπιν αιτήσεως του Εθνικού 
Ωδείου. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΓΔΑ/ΑΡΧ/Β1/Φ38/42316/1389 ( 13 ) 

Χαρακτηρισμός ως ιστορικού μνημείου του κτιρίου ιδιο¬ 
κτησίας Σ. Καστρησίου στον οικισμό Ρούστικατου Δή¬ 
μου Ν. Φωκά επαρχίας Ρεθύμνου, Νομού Ρεθύμνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) ΤηνΥ. Α. ΥΠ ΠΟ/ΓΝΘΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλί¬ 
ου Μνημείων Δυτικής Κρήτης, όπως αυτή διατυπώθηκε 


με την αριθμ. 5/31.5.2001 Πράξη του, αποφασίζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Σ. Καστρησίου στον οικισμό Ρούστικα 
του Δήμου Νικηφόρου Φωκά, επαρχίας Ρεθύμνου, Νομού 
Ρεθύμνου. 

Πρόκειται για κτιριακό συγκρότημα, δύο ιστορικών φά¬ 
σεων. Στη πρώτη φάση, ανήκει το ανατολικό τμήμα, το 
οποίο αποτελείται από ισόγειο και όροφο και είναι στεγα¬ 
σμένο με μονόριχτη στέγη. Στη δεύτερη φάση -νεώτερη - 
ανήκειτο δυτικό τμήμα το οποίο σήμερα είναι ερειπωμένο. 

Χαρακτηριστικά στοιχεία του εν λόγω κτιριακού συ¬ 
γκροτήματος είναι: α) Το λίθινο τοξωτό θύρωμα της κύ¬ 
ριας εισόδου, στη δυτική πλευρά, το οποίο επιστέφεται 
από λίθινο, ανάγλυφο γείσο και οδηγούσε σε εσωτερική 
αυλή και β) το λίθινο τοξωτό θύρωμα νότια της αυλής, το 
οποίο οδηγεί σε δωμάτιο με τζάκι. 

Στο ανατολικό τμήμα του συγκροτήματος λίθινο τοξω¬ 
τό θύρωμα οδηγούσε σε δωμάτιο, ενώ το μεσοπάτωμα 
στηριζόταν σε ξύλινα δοκάρια που διασώζονται. Στον 
όροφο στη δυτική πλευρά υπάρχει επίσης, λίθινη, τοξωτή 
είσοδος και ίχνη από καμινάδα που μαρτυρούν την ύπαρ¬ 
ξη τζακιού. 

Το συγκεκριμένο τμήμα του συγκροτήματος είναι το πα- 
λαιότερο και χρονολογείται στο τέλος του 18ου αρχές 
19ου αιώνα. Το κτίριο αποτελεί δείγμα της κρητικής λαϊ¬ 
κής αρχιτεκτονικής της περιόδου της Τουρκοκρατίας, με 
χαρακτηριστικά, όπως το τόξο, που ενώνει τους δύο χώ¬ 
ρους στο ΒΔ τμήμα του συγκροτήματος και τους δύο σο¬ 
φάδες. 

Από τις διατάξειςτης απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Αυγούστου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ38/42317/1388 (14) 

Χαρακτηρισμός ως ιστορικού μνημείου του Ιερού Ναού 
Παναγίας Λιτσάρδας, επαρχίας Αποκορώνου, Νομού 
Χανίων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠ ΠΟ/ΓΝΘΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τααρ. 1 καιδτου Ν. 1469/50. 

4) ΤηνομόφωνηγνωμοδότησητουΤοπικού Συμβουλίου 
Μνημείων Δυτικής Κρήτης, όπως αυτή διατυπώθηκε με 
την αριθμ. 5/31.5.2001 Πράξη του, αποφασίζουμε: 

Χαρακτηρίζουμε ως ιστορικό μνημείο που χρήζει ειδι¬ 
κής κρατικής προστασίας τον Ιερό Ναό Παναγίας Λι- 
τσάρδα με τον αύλειο χώρο και το τέμπλο του, του δήμου 
Βάμου επαρχίας Αποκορώνου, νομού Χανίων. 

Πρόκειται για μονόχωρο, θολοσκεπή ναό με δύο εισό- 

δους, μια στη δυτική και μια στη βόρεια πλευρά. Τα λίθινα 
θυρώματα είναι ευθύγραμμα με ανάγλυφα γείσα και το¬ 
ξωτά υπέρθυρα. Στη δυτική πλευρά, πάνω από την είσο¬ 
δο, βρίσκεται ελλειψοειδής φεγγίτης κοσμημένος με φυ¬ 
τικό μοτίβο. Στο θύρωμα της βόρειας πλευράς υπάρχει η 
χρονολογία 1872 και ημερομηνία 15 Απριλίου. 

Αξιόλογο στοιχείο του ναού είναι ο σταυρός και οι εικό¬ 
νες του τέμπλου, έργα του Ρεθυμνιώτη αγιογράφου 
Αντωνίου Βεβελάκη, οι οποίες φέρουν την χρονολογία 
1893. 

Το εν λόγω μνημείο αποτελεί τυπικό δείγμα εκκλησια¬ 
στικής αρχιτεκτονικής της περιοχής, του ύστερου 19ου 
αιώνα με χαρακτηριστικά στοιχεία τους φεγγίτες, τα θυ¬ 
ρώματα, τον αύλειο χώρο - χαρακτηριστικό παράδειγμα 
παραδοσιακού αύλειου χώρου ναού του 19ου αιώνα - κα¬ 
θώς και τις εικόνες του τέμπλου. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Αυγούστου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠ. Π Ο/ΓΔΑ/ΑΡΧ/Β1 /Φ38/42308/1387 (15) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας X. Κιαγιαδάκη στην Αργυρούπολη 
Δήμου Λαππαίων, επαρχίας Ρεθύμνου, Νομού Ρεθύ- 
μνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 


λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συ μβουλίου 
Μνημείων Δυτικής Κρήτης, όπως αυτή διατυπώθηκε με 
τηναριθμ. 5/31.5.2001 Πράξη του, αποφασίζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας X. Κιαγιαδάκη στην Αργυρούπολη Δή¬ 
μου Λαππαίων, επαρχίας Ρεθύμνου, Νομού Ρεθύμνου. 

Πρόκειται για οίκημα το οποίο, λόγω διαφοράς επιπέ¬ 
δων, στη βόρεια πλευρά είναι διώροφο και στη νότια ισό¬ 
γειο, με δύο εισόδους. Το λίθινο, τοξωτό θύρωμα της βό¬ 
ρειας πλευράς κοσμείται με δύο ανάγλυφους ρόδακες 
και βρίσκεται ανάμεσα σε δύο τοξωτά παράθυρα. Χαρα¬ 
κτηριστικό επίσης στοιχείο της όψης του κτιρίου είναι το 
λίθινο, ανάγλυφο γείσο και τα φουρούσια που στηρίζουν 
τον εξώστη. Ανάμεσα στα φουρούσια υπάρχει μικρός ορ¬ 
θογώνιος φεγγίτης. Στον ίδιο άξονα με το κεντρικό θύρω¬ 
μα και τα παράθυρα βρίσκονται το λίθινο τοξωτό θύρωμα 
και τα παράθυρα του ορόφου, ενώ ένα τρίτο θύρωμα 
υπάρχει στη νότια πλευρά. Η λαξευτή γωνιολιθοδομή της 
βόρειας όψης καταλήγει σε σκάρπα, που κοσμείται από 
εγχάρακτους έλικες. Στον όροφο διασώζονται τζάκι, στα- 
μνοστάτες καθώς και κτιστά ντουλάπια. 

Το εν λόγω κτίριο χρονολογείται στον 18ο αιώνα και 
αποτελεί χαρακτηριστικό δείγμα της κρητικής λαϊκής αρ¬ 
χιτεκτονικής της περιόδου της Τουρκοκρατίας. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Αυγούστου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΙΤΙΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























